Un motociclist de 34 de ani, din Giurgiu, a murit după ce a pierdut controlul motocicletei pe DN 41, între Prundu și Pietrele, conform Agerpres.
De asemenea, în urma accidentului, și o femeie de 31 de ani a fost rănită și transportată de urgență la spital.
"Poliţiştii giurgiuveni au fost sesizaţi duminică seara, cu privire la faptul că, pe DN 41, între localităţile Prundu şi Pietrele, judeţul Giurgiu a avut loc un eveniment rutier. Din primele verificări efectuate, poliţiştii au constatat faptul că, un bărbat, în vârstă de 34 de ani, din municipiul Giurgiu, în timp ce conducea o motocicletă, ar fi pierdut controlul direcţiei de deplasare, părăsind partea carosabilă", se arată într-un comunicat de presă, emis luni, 25 martie, de IPJ Giurgiu.
În urma evenimentului tragic, o femeie de 31 de ani, din municipiul Giurgiu a fost rănită și transportată de urgență la spital.
Pentru motociclist nu s-a mai putut face nimic, fiind declarat decesul, potrivit IPJ Giurgiu.